Št. AM-44/2021

Maribor, 30. 9. 2021

***AKCIJA STERILIZACIJ in KASTRACIJ PSOV IN MAČK V***

***VETERINARSKIH AMBULANTAH 2021***

Spoštovani.

S 1. oktobrom 2021 bomo znova začeli z akcijo sterilizacij in kastracij lastniških psov in mačk v veterinarskih ambulantah Podravja z okolico. Prav preveliko število lastniških živali je v glavnem tudi vzrok velikega števila zavrženih in zapuščenih živali. Lani so v sodelujočih veterinarskih ambulantah v naši akciji sterilizirali – kastrirali kar 1.152 lastniških živali.

Akcija bo potekala v veterinarskih ambulantah v Podravju z okolico, ki bodo akcijo podprle in bo trajala od 1. oktobra do 30. novembra 2021. Veterinarske ambulante bodo pri storitvi sterilizacije in kastracije nudile 20 % popust. V društvu se bomo trudili, da bi zanjo izvedelo čim večje število občanov, zato pa se obračamo tudi na vas in vas prosimo, da nas podprete in preko spletne in fb strani vaše občine obvestite občane v vaši občini o poteku akcije.

V akciji sterilizacij in kastracij letos sodelujejo tudi veterinarske organizacije iz vaše občine. V prilogi pošiljamo plakat za spletne objave, kjer so navedene sodelujoče veterine.

Kuponi se bodo dobili pri sodelujočih veterinarskih organizacijah, tako da jih bodo občani lahko dobili tam, ko bodo svoje živali pripeljali na sterilizacije in kastracije, seveda pa tudi pri nas.

V upanju, da bomo tudi v letošnji akciji uspešni in bomo tako s skupnimi prizadevanji poskrbeli za čim manj zavrženih živali, računamo na vaše sodelovanje in objavo na vaših spletnih medijih in vas lepo pozdravljamo.

Društvo za zaščito živali Maribor Rok Štibler, dr.vet.med., predsednik društva

Priloga: plakat za fb in spletno stran

poslano po e-pošti